Farao se Seun – Johan Crous Skrywer / Author.
Dit is al 'n paar jaar wat vrede heers in Egipte na die invallers, die Hyksos, se juk afgegooi en hulle uit die land verdryf is. Jong Zasor, is nou die Farao en sy koningin is sy jeugliefde, Lapis, na sy vader weens swak gesondheid die heerskappy aan hom oorgegee het.
Wanneer die vader van Zasor sterf is sy drie vroue in rou.
Atonhotep se moeder en oom word deur soldate vermoor en hy moet vlug. Hy is nou die enigste kenner in die koninkryk van die Syvlak Sin. Hy ontmoet 'n vrou wat ook die aanleg het en hy begin haar leer. Sy is Na'eemah die koning se weduwee.
Hy ontdek hy is die nuwe Farao se buite-egtelike oom, en die koning verhef hom tot 'n adellike. Nou kan hy met Na'eemah meng. Hulle staan voor die koninkryk se grootste uitdaging. Daar is 'n onwettige gebruiker van Sin. Dit hou niks goeie nuus in vir enige van die koningshuis nie. Die jong Farao stuur hom en Na'eemah om die misdadiger op te spoor, al kan dit hul dood kos.
Hierdie boek is 'n fantasieverhaal en ek het die hele storie suiwer uit my duim gesuig. Hierdie boek is hoofsaaklik 'n fantasie, maar ek het romanse ook ingesluit om dit 'n meer gebalanseerde verhaal te maak.
Hierdie boek is die Interaktiewe weergawe, waar u as leser kan kies of u die Erotiese weergawe (seks word in detail beskryf) en of u die Romantiese weergawe (seks word nie in detail beskryf nie) wil lees.